IEPIRKUMA LĪGUMS NR. 122/2026

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

APP Dārzkopības institūts, Reģ. Nr. 90002127692, kura vārdā uz nolikuma pamata rīkojas direktore, turpmāk – Pircējs, no vienas puses,
Akciju sabiedrība “VIRŠI-A”, Reģ Nr. 40003242737, kuras vārdā saskaņā ar pilnvaru rīkojas pilnvarotā persona, turpmāk – Pārdevējs, no otras puses,
kopā saukti - Līdzēji un katrs atsevišķi - Līdzējs,
pamatojoties uz iepirkuma “Degvielas iegāde Dārzkopības institūta vajadzībām”, ID Nr. APP DI 2026/22, 2. daļas “Benzīna 95E un dīzeļdegvielas iegāde Dārzkopības institūtam (Dzintars, Pūre, Pūres pagasts, Tukuma novads)”, turpmāk – Iepirkums, rezultātiem un Pārdevēja iesniegto piedāvājumu,
noslēdz šādu iepirkuma līgumu par degvielas iegādi APP Dārzkopības institūta vajadzībām (turpmāk – Līgums):

1. LĪGUMA PRIEKŠMETS UN TERMIŅŠ

1.1 Pircējs pērk, bet Pārdevējs atbilstoši Iepirkuma dokumentācijai un Pārdevēja iesniegtajam tehniskajam (1.pielikums) un finanšu piedāvājumam (2.pielikums) pārdod benzīnu 95E un dīzeļdegvielu (turpmāk - Degviela).
1.2 Līgums stājas spēkā ar tā abpusējas parakstīšanas dienu un tiek noslēgts uz 24 (divdesmit četriem) mēnešiem no Līguma noslēgšanas dienas vai līdz Līguma kopējās summas sasniegšanai.

2. LĪGUMA SUMMA
2.1. Līguma kopējā summa ir līdz 13499.99 (trīspadsmit tūkstoši četri simti deviņdesmit deviņi eiro, 99 centi) EUR bez PVN) EUR bez PVN. PVN tiek maksāts normatīvajos aktos noteiktajā apmērā un kārtībā.
2.2. Degvielas pārdošanas cenā ir iekļauta Degvielas vērtība, visas ar Degvielas pārdošanu saistītās izmaksas, nodokļi, nodevas un citas izmaksas, kas saistītas ar Degvielu, un Pircējam nav jāveic nekādi papildus maksājumi.
2.3. Pārdevējs visā Līguma darbības laikā Degvielai piemēro Pārdevēja Iepirkuma finanšu piedāvājumā norādītā atlaide 0,083 EUR bez PVN par litru.
2.4. Degvielas cena ir iegādes brīdī norādītā attiecīgā degvielas produkta cena, kam piemērota Līguma 2.3. punktā minētā atlaide.
3. DEGVIELAS NODOŠANA UN PIEŅEMŠANA UN NORĒĶINU KĀRTĪBA

3.1. Pārdevējs, pārdod degvielu savā Degvielas uzpildes stacijā, Pircējam izsniedz čeku par tajā brīdī izsniegto Degvielas daudzumu, čekā norādot Pircēja rekvizītus Degvielas marku, daudzumu un datumu.
3.2. Pārdevējs līdz katra mēneša 5.datumam Pircējam elektroniski iesniedz pārskatu par iepriekšējā kalendārajā mēnesī veiktajām Degvielas iegādēm. Pārskatu un rēķinu Pārdevējs nosūta elektroniski uz Līguma 5.3. punktā norādīto Pircēja pilnvarotā pārstāvja elektroniskā pasta adresi. Pircējs 5 (pieci) darba dienu laikā saskaņo pārskatu vai norāda tajā pamatotus iebildumus un nosūta elektroniski uz Līguma 4.4.punktā norādīto Pārdevēja pilnvarotā pārstāvja elektroniskā pasta adresi.
3.3. Pircējs norēķinus par iepriekšējā mēnesī iegādāto Degvielu veic 15 (piecpadsmit) kalendāro dienu laikā pēc rēķina saņemšanas. Par apmaksas datumu tiek uzskatīts bankas zīmoga datums uz Pircēja maksājumu uzdevuma.
3.4. Samaksu Pircējs veic ar pārskaitījumu uz Pārdevēja norēķinu kontu. Par samaksas dienu atzīstama diena, kad Pircējs iesniedz maksājuma uzdevumu kredītiestādē.



4. PĀRDEVĒJA TIESĪBAS UN PIENĀKUMI
4.1. Pārdevējs, veicot Degvielas pārdošanu, apņemas ievērot šī Līguma un tā pielikumu noteikumus un Latvijas Republikā spēkā esošos normatīvos aktus, ievērot tehnisko normu prasības un darba drošības noteikumus.
4.2. Pārdevējam jānodrošina izsniegtās Degvielas kvalitāte atbilstoši Līguma un normatīvo aktu prasībām un jāsedz Pircējam visi zaudējumi, kas tam varētu rasties Degvielas kvalitātes trūkumu dēļ.
4.3. Pārdevēja rēķini tiek izsūtīti no sistēmas e-pasta: erekini@virsi.lv. Pārdevējs ir tiesīgs neizsniegt Pircējam Degvielu, ja Līgumā noteiktajā termiņā nav apmaksāta iepriekš izrakstītie rēķini.
4.4. Pārdevējs pilnvaro par Līguma izpildi atbildīgo personu: Tirdzniecības vadītāju, e-pasts mob. tel.
4.5. Gadījumā, ja pilnvarotā persona tiek mainīta, Pārdevējs par to nekavējoties paziņo Pircējam.

5. PIRCĒJA TIESĪBAS UN PIENĀKUMI

5.1. Pircējs uzņemas atbildību par visiem pirkumiem, ko veikusi pilnvarotā persona, nodrošinot samaksu Līgumā noteiktajā termiņā.
5.2. Pircējam un tā pilnvarotajai personai ir tiesības iesniegt pretenzijas, ja Pārdevējs nenodrošina savlaicīgu un kvalitatīvu Līgumā noteikto Degvielas saņemšanu.
5.3. Pircējs pilnvaro Degvielas pārskata parakstīšanai un rēķina saņemšanai un parakstīšanai Pircēja pārstāvi: Saimniecības nodaļas vadītāju e-pasts: tel.
5.4. Gadījumā, ja pilnvarotā persona tiek mainīta, Pircējs par to nekavējoties paziņo Pārdevējam.
6. LĪDZĒJU ATBILDĪBA

6.1. Ja Pārdevējs pārdevis Pircējam nekvalitatīvu vai Līguma noteikumiem neatbilstošu Degvielu, Pārdevējs maksā Pircējam līgumsodu 30,00 EUR (trīsdesmit euro un 00 euro centi) apmērā par katru šādu gadījumu un atlīdzina Pircējam radušos zaudējumus pilnā apmērā 10 (desmit) darba dienu laikā no Pircēja rakstveida pretenzijas saņemšanas dienas.
6.2. Ja Pircējs nesamaksā par Degvielu Līguma 3.3.apakšpunktā minētajā termiņā, Pircējs maksā līgumsodu 0,1% apmērā no nokavētā maksājuma par katru nokavēto dienu.
6.3. Līdzēji ir materiāli atbildīgi par Līguma saistību neizpildi vai nepienācīgu izpildi.
6.4. Līdzējs, kurš pārkāpis Līguma noteikumus un nodarījis zaudējumus otram Līdzējam, atlīdzina zaudējumus saskaņā ar Latvijas Republikas normatīvajiem aktiem.
7. NEPĀRVARAMAS VARAS APSTĀKĻI

7.1. Par nepārvaramu varu uzskatāmi posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī apstākļus, kuri iziet ārpus Līdzēju kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Līdzēju iespējamās kontroles robežās).
7.2. Ja Līdzējs nav spējīgs pilnīgi vai daļēji izpildīt Līguma saistības nepārvaramas varas iestāšanās rezultātā, Līguma izpilde tiek atlikta līdz apstākļu darbības beigām uz laiku līdz 1 (vienai) nedēļai.
7.3. Ja nepārvaramas varas apstākļu dēļ Līgums tiek izbeigts, neviens Līdzējs nevar prasīt atlīdzināt zaudējumus, kas radušies Līguma izbeigšanas rezultātā.
7.4. Līdzējs, kas nokļuvis nepārvaramas varas apstākļos, pēc iespējas ātrāk (trīs dienu laikā) informē otru Līdzēju par šādu apstākļu rašanos vai izbeigšanos. Ja paziņojums šajā laikā nav izdarīts, vainīgais Līdzējs zaudē tiesības atsaukties uz nepārvaramu varu.
8. STRĪDU IZSKATĪŠANAS KĀRTĪBA
8.1. Līdzēju strīdus, kas saistīti ar Līgumā paredzēto saistību izpildi, risina sarunu ceļā.
8.2. Ja Līdzēji nevar vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā.

9. CITI NOTEIKUMI

9.1. Neviens no Līdzējiem nedrīkst nodot savas saistības, kas saistītas ar Līgumu, trešajai personai.
9.2. Grozījumus un papildinājumus Līgumā puses veic ievērojot Publisko iepirkumu likuma 61. pantu. Līgumu var grozīt vai izbeigt, savstarpēji vienojoties. Par Līguma grozījumiem vai izbeigšanu Līdzēji vienojas rakstveidā. Līguma grozījumus pievieno Līgumam, un tie kļūst par Līguma neatņemamu sastāvdaļu.
9.3. Līdzējiem ir tiesības vienpusēji atkāpties no Līguma, ja otrs Līdzējs nepilda vai nepienācīgi pilda ar Līgumu uzņemtās saistības. Šādā gadījumā par atkāpšanos no Līguma jābrīdina otrs Līdzējs vismaz 10 (desmit) darba dienas iepriekš.
9.4. Visos Līgumā neatrunātajos jautājumos Līdzēji rīkojas saskaņā ar Latvijas Republikas normatīvajiem aktiem.
9.5. Līgums ir parakstīts ar drošu elektronisko parakstu, kas satur laika zīmogu. Līdzējiem ir pieejams abpusēji parakstīts Līgums elektroniskā formātā.
9.6. Līguma pielikumi:
1.pielikums – Pārdevēja tehniskais piedāvājums; 2.pielikums - Pārdevēja finanšu piedāvājums.

10. LĪDZĒJU REKVIZĪTI UN PARAKSTI

	Pircējs:
APP Dārzkopības institūts
Reģ.nr. 90002127692
Graudu iela 1, Ceriņi
Krimūnu pag., Dobeles nov., LV-3701 e-pasts: darzkopibas.instituts@llu.lv Valsts kase
Kods: TRELLV22
Konts: LV62TREL9160493000000


[bookmark: _GoBack]Direktore 
	Pārdevējs:
AS “VIRŠI-A”
Reģ.nr. 40003242737
Kalna iela 17, Aizkraukle, Aizkraukles pag.,
Aizkraukles nov., LV-5101 e-pasts: birojs@virsi.lv
AS “SEB BANKA” Kods: UNLALV2X
Konts: LV28UNLA0026000404101


Pilnvarotā persona 



Dokuments ir parakstīts ar drošu elektronisko parakstu un satur laika zīmogu
